Νταβόρ Σούκερ

Ο Νταβόρ Σούκερ (κροατικά: Davor Šuker [κροατική προφορά: dâʋor ʃǔːker], γεννήθηκε 1 Ιανουαρίου 1968) είναι Κροάτης πρώην ποδοσφαιριστής και πρόεδρος της Κροατικής Ποδοσφαιρικής Ομοσπονδίας το διάστημα 2012–21. Αγωνιζόταν ως κεντρικός επιθετικός και έπαιξε για αρκετές μεγάλες ομάδες στην Ευρώπη, ενώ είναι και  ο πρώτος σκόρερ της Εθνικής Κροατίας, με 45 γκολ.

 Καριέρα 

Με τις επιθετικές του αρετές να διαφαίνονται από νεαρή ηλικία, παίζοντας στην ΝΚ Όσιγιεκ, αργότερα πήρε μεταγραφή στην Ντιναμό Ζάγκρεμπ. 
Σημείωσε 34 γκολ σε τρεις σεζόν και μετακόμισε στην Ισπανία για να παίξει στη Σεβίλλη. Σύντομα έγινε ένας από τους κορυφαίους επιθετικούς της Λα Λίγκα, σημειώνοντας 76 γκολ σε 153 εμφανίσεις και κερδίζοντας τον θαυμασμό της Ρεάλ. Μετά από πέντε σεζόν στη Σεβίλλη, οι πλήρωσαν 3,6 εκατομμύρια ευρώ για τον Κροάτη το καλοκαίρι του 1996 σε ηλικία 28 ετών. Εκεί κατέκτησε το πρωτάθλημα και του Σούπερ Κύπελλο την πρώτη χρονιά και το Τσάμπιονς Λιγκ το 1998. Μετά πήγε για μερικά χρόνια στην Αγγλία, όπου αγωνίστηκε σε Άρσεναλ και Γουέστ Χαμ, κλείνοντας τη σταδιοδρομία του το 2003, στη γερμανική Μόναχο 1860.

Μία από τις σπουδαιότερες στιγμές της σταδιοδρομίας του, ήταν στο Παγκόσμιο Κύπελλο του 1998, στο οποίο αναδείχθηκε πρώτος σκόρερ της διοργάνωσης, πετυχαίνοντας 6 γκολ σε 7 αγώνες.  Μεταξύ αυτών, το γκολ της νίκης με τις Ιαπωνία και τη Ρουμανία και το τρίτο γκολ στην εντυπωσιακή νίκη με 3–0 επί της Γερμανίας στα προημιτελικά που έδωσε την ιστορική πρόκριση των Κροατών στα ημιτελικά της διοργάνωσης. Επίσης, τιμήθηκε με την Ασημένια Μπάλα, ως ο δεύτερος πολυτιμότερος παίκτης της διοργάνωσης μετά το Ρονάλντο, ενώ ήταν και δεύτερος στη ψηφοφορία της Χρυσής Μπάλας. Η Κροατική Ποδοσφαιρική Ομοσπονδία, στη γιορτή της UEFA το 2003, τον ανακήρυξε τον Καλύτερο Κροάτη ποδοσφαιριστή, ενώ το 2004, ο Πελέ, τον συμπεριέλαβε στη λίστα του, με του 125 σπουδαιότερους, ζώντες, ποδοσφαιριστές, όλων των εποχών.

 Τίτλοι και διακρίσεις 

Ρεάλ Μαδρίτης

 Πρωτάθλημα Ισπανίας: 1996–97
 Σούπερ Κύπελλο Ισπανίας: 1997
 ΟΥΕΦΑ Τσάμπιονς Λιγκ: 1997–98
 Διηπειρωτικό Κύπελλο : 1998

Εθνική Νέων Γιουγκοσλαβίας

 Παγκόσμιο Πρωτάθλημα Νέων FIFA : 1987 
 UEFA Ευρωπαϊκό Πρωτάθλημα Κ-21 δευτεραθλητής: 1990

Κροατία

 Τρίτη θέση στο Παγκόσμιο Κύπελλο FIFA : 1998 

Ατομικές διακρίσεις

 Παγκόσμιο Κύπελλο FIFA 1998 : Χρυσό Παπούτσι
 Παγκόσμιο Κύπελλο FIFA 1998 : Ασημένια μπάλα 
 Παγκόσμιο Κύπελλο FIFA 1998 : All-Star Team
 Onze de Bronze : 1998
 Χρυσή Μπάλα δεύτερη θέση: 1998
 Χάλκινο βραβείο FIFA Παίκτης της Χρονιάς: 1998
 1987 Παγκόσμιο Πρωτάθλημα Νέων της FIFA : Ασημένιο παπούτσι
 Κορυφαίος σκόρερ πρώτης κατηγορίας Γιουγκοσλαβίας: 1988-89 
 Ευρωπαϊκό Πρωτάθλημα UEFA Κ-21 1990 : Καλύτερος παίκτης 
 Ευρωπαϊκό Πρωτάθλημα UEFA Κ-21 1990 : Πρώτος σκόρερ 
 Καλύτερη ομάδα Ευρωπαϊκού Πρωταθλήματος: 1996 
 Ομάδα της Χρονιάς ESM: 1996–97
 Κροάτης ποδοσφαιριστής της χρονιάς (6): 1992, 1994, 1995, 1996, 1997, 1998 
 Κρατικό Βραβείο Αθλητισμού Franjo Buchar: 1998
 Κροάτης αθλητής της χρονιάς: 1998
 Πρώτος σκόρερ Εθνικής Κροατίας
 World Soccer περιοδικό: 100 καλύτεροι ποδοσφαιριστές του 20ού αιώνα 1999
 UEFA Χρυσός παίκτης της Κροατίας: 2004
 FIFA 100 : 2004

 Παραπομπές 

 Εξωτερικοί σύνδεσμοι 

Davor Šuker Soccer Academy Official website



Κατηγορία:Κροάτες ποδοσφαιριστές
Κατηγορία:Ποδοσφαιριστές Εθνικής Κροατίας
Κατηγορία:Επιθετικοί ποδοσφαιριστές
Κατηγορία:Ποδοσφαιριστές ΝΚ Όσιγιεκ
Κατηγορία:Ποδοσφαιριστές Ντιναμό Ζάγκρεμπ
Κατηγορία:Ποδοσφαιριστές Σεβίλλη ΦΚ
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές Γουέστ Χαμ Γιουνάιτεντ
Κατηγορία:Ποδοσφαιριστές Μόναχο 1860
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Μπούντεσλιγκα
Κατηγορία:Γιουγκοσλάβοι ποδοσφαιριστές
Κατηγορία:Ποδοσφαιριστές Εθνικής Γιουγκοσλαβίας
Κατηγορία:Ποδοσφαιριστές στους Θερινούς Ολυμπιακούς Αγώνες 1988
Κατηγορία:Ποδοσφαιριστές Παγκοσμίου Κυπέλλου 1990
Κατηγορία:Ποδοσφαιριστές Ευρωπαϊκού Πρωταθλήματος 1996
Κατηγορία:Ποδοσφαιριστές Παγκοσμίου Κυπέλλου 1998
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:FIFA 100
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Κροάτες ποδοσφαιριστές στο εξωτερικό
Κατηγορία:Ξένοι ποδοσφαιριστές στη Γερμανία
Κατηγορία:Ποδοσφαιριστές που έχουν αγωνιστεί σε δύο εθνικές ομάδες ανδρών ή περισσότερες
Κατηγορία:Χρυσοί Παίκτες ΟΥΕΦΑ